Εξολοθρευτής 2: Μέρα Κρίσης

Το Εξολοθρευτής 2: Μέρα Κρίσης (αγγλικά: Terminator 2: Judgment Day) είναι περιπέτεια επιστημονικής φαντασίας παραγωγής 1991, σε σκηνοθεσία του Τζέιμς Κάμερον και σε σενάριο του ίδιου και του Γουίλιαμ Γουίσερ Τζούνιορ. Πρωταγωνιστούν οι Άρνολντ Σβαρτσενέγκερ, Λίντα Χάμιλτον, Έντουαρντ Φερλόνγκ και Ρόμπερτ Πάτρικ. Αποτελεί την συνέχεια της πρώτης ταινίας Ο Εξολοθρευτής (The Terminator, 1984). Η ταινία ακολουθεί τη Σάρα Κόνορ και το γιο της, Τζον, στην προσπάθειά τους να ξεφύγουν από έναν νέο και πιο εξελιγμένο εξολοθρευτή, ο οποίος σκοπό έχει να σκοτώσει τον Τζον πριν γίνει ο αρχηγός της αντίστασης. Ένας παλαιότερος και λιγότερο εξελιγμένος εξολοθρευτής αναλαμβάνει να προστατεύσει τη Σάρα και τον Τζον και να βοηθήσει να αποφευχθεί η Μέρα της Κρίσης, μια μέρα της ιστορίας όπου οι μηχανές θα εξεγερθούν και θα εξαφανίσουν όλη την ανθρωπότητα.

Ο Εξολοθρευτής 2 ήταν μεγάλη εισπρακτική και καλλιτεχνική επιτυχία. Παγκοσμίως απέφερε 519,8 εκατομμύρια δολάρια και έλαβε 6 υποψηφιότητες για Όσκαρ κερδίζοντας 4.

Το 2023 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών.

 Υπόθεση 
Η πλοκή της ταινίας τοποθετείται χρονικά στο 1995, έντεκα χρόνια μετά τα γεγονότα της πρώτης ταινίας. Ο Τζον Κόνορ, σε ηλικία έντεκα ετών, ζει με τους κηδεμόνες του στο Λος Άντζελες. Η μητέρα του, Σάρα Κόνορ (Λίντα Χάμιλτον), προετοίμαζε τον Τζον ώστε να εκπληρώσει το μελλοντικό του καθήκον. Συνελήφθη ωστόσο, μετά από απόπειρά της να βομβαρδίσει ένα εργοστάσιο με υπολογιστές και στη συνέχεια μεταφέρθηκε σε ψυχιατρική κλινική.

Μετά την πρώτη, ανεπιτυχή απόπειρα του υπερυπολογιστή Skynet να εξοντώσει την Σάρα Κόνορ, στέλνει πίσω στο χρόνο έναν νέο, ακόμα πιο εξελιγμένο, σάιμποργκ εξολοθρευτή, τύπου Τ-1000 (Ρόμπερτ Πάτρικ), προκειμένου να εξοντώσει αυτήν τη φορά, τον ίδιο τον Τζον Κόνορ (Έντουαρντ Φερλόνγκ). Παράλληλα, ο μελλοντικός Τζον Κόνορ, στέλνει έναν επαναπρογραμματισμένο εξολοθρευτή τύπου Τ-800 (Άρνολντ Σβαρτσενέγκερ), όμοιο με αυτόν που καταδίωκε την Σάρα Κόνορ στην πρώτη ταινία, αυτήν την φορά για να προστατεύσει τον ίδιο (ακόμη σε νεαρή ηλικία) και την μητέρα του.

 Ηθοποιοί και Χαρακτήρες 
 Άρνολντ Σβαρτσενέγκερ στο ρόλο του Εξολοθρευτή Τ-800
 Λίντα Χάμιλτον στο ρόλο της Σάρα Κόνορ
 Ρόμπερτ Πάτρικ στο ρόλο του Εξολοθρευτή Τ-1000
 Έντουαρντ Φερλόνγκ στο ρόλο του Τζον Κόνορ
 Ερλ Μπόεν στο ρόλο του Δόκτωρ Πίτερ Σίλμπερμαν
 Τζο Μόρτον στο ρόλο του Μάιλς Ντάισον

 Box office 
Με προϋπολογισμό 102 εκατομμύρια δολάρια, η ταινία έκανε άνοιγμα τριημέρου στην 1η θέση με 31,7 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 204,8 εκατομμύρια δολάρια και στον υπόλοιπο κόσμο τα 315 εκατομμύρια δολάρια. Παγκοσμίως απέφερε 519,8 εκατομμύρια δολάρια.

Ήταν η μεγαλύτερη εισπρακτική επιτυχία τόσο στην Αμερική όσο και παγκοσμίως για το 1991.

 Βραβεία/Υποψηφιότητες 
ΟργάνωσηΚατηγορίαΥποψήφιοςΑποτέλεσμαΠαραπομπήΌσκαρ Καλύτερη Φωτογραφία  Άνταμ Γκρίνμπεργκυποψηφιότητα Καλύτερο Μακιγιάζ Σταν Γουίνστον νίκη Καλύτερος Ήχος Τομ Τζόνσον, Γκάρι Ράιντστρομ, Γκάρι Σάμερς και Λι Όρλοφνίκη Καλύτερο Μοντάζ Ηχητικών ΕφέΓκάρι Ράιντστρομ και Γκλόρια Σ. Μπόρντερςνίκη Καλύτερα Οπτικά ΕφέΝτένις Μούρεν, Σταν Γουίνστον, Τζιν Γουόρεν Τζούνιορ και Ρόμπερτ Σκότακνίκη Καλύτερο ΜοντάζΚόνραντ Μπαφ, Μαρκ Γκόλντμπλατ και Ρίτσαρντ Α. ΧάριςυποψηφιότηταBAFTAΚαλύτερη Διεύθυνση Παραγωγής Τζόσεφ Νέμεκυποψηφιότητα Καλύτερος ΉχοςΤομ Τζόνσον, Γκάρι Ράιντστρομ, Γκάρι Σάμερς και Λι Όρλοφνίκη Καλύτερα Οπτικά ΕφέΝτένις Μούρεν, Σταν Γουίνστον, Τζιν Γουόρεν Τζούνιορ και Ρόμπερτ Σκότακνίκη

Το Αμερικανικό Ινστιτούτο Κινηματογράφου έχει συμπεριλάβει την ταινία Εξολοθρευτής 2: Μέρα Κρίσης σε τρεις λίστες:

 Καταλαμβάνει την 77η θέση στην κατηγορία AFI 100 Χρόνια... 100 Τρόμοι.
 Καταλαμβάνει την 48η θέση στην κατηγορία ΑFI 100 Χρόνια... 100 Ήρωες και Κακοί (Εξολοθρευτής - Άρνολντ Σβαρτζενέγκερ).
 Καταλαμβάνει την 76η θέση στην κατηγορία AFI 100 Χρόνια... 100 Κινηματογραφικές Ατάκες, για την ατάκα "Hasta la vista, baby".

 Συνέχειες 
Την ταινία ακολούθησαν άλλες δύο συνέχειες. Το 2003 κυκλοφόρησε το Εξολοθρευτής 3: Η Εξέγερση των Μηχανών (Terminator 3: Rise of the Machines) με τον Σβαρτζενέγκερ να επαναλαμβάνει το ρόλο του και το 2009 κυκλοφόρησε το Εξολοθρευτής: Η Σωτηρία (Terminator Salvation), ενώ το 2015 κυκλοφόρησε η 5η συνέχεια της σειράς ταινιών Εξολοθρευτής: Η Γένεση'', με την επιστροφή του Άρνολντ Σβαρτσενέγκερ στο ρόλο του εξολοθρευτή.

 Παραπομπές 

 Εξωτερικοί σύνδεσμοι 



Εξολοθρευτής 2: Μέρα Κρίσης
Κατηγορία:Ταινίες του 1991
Κατηγορία:Αμερικανικές θρίλερ ταινίες δράσης
Κατηγορία:Μετα-αποκαλυπτικές ταινίες
Κατηγορία:Ταινίες δρόμου
Κατηγορία:Ταινίες Terminator
Κατηγορία:Αγγλόφωνες ταινίες
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Ταινίες που κέρδισαν Όσκαρ Καλύτερου Επεξεργασμένου Ήχου
Κατηγορία:Ταινίες που κέρδισαν το Όσκαρ καλύτερων οπτικών εφέ
Κατηγορία:Ταινίες που κέρδισαν Όσκαρ Καλύτερου Μακιγιάζ και Κομμώσεων
Κατηγορία:Ταινίες με ταξίδι στον χρόνο
Κατηγορία:Ταινίες τοποθετημένες σε ψυχιατρικές κλινικές
Κατηγορία:Ταινίες παραγωγής StudioCanal
Κατηγορία:Αποκαλυπτικές ταινίες
Κατηγορία:Ταινίες γυρισμένες στο Νέο Μεξικό
Κατηγορία:Ταινίες γυρισμένες στην Καλιφόρνια
Κατηγορία:Ταινίες σίκουελ
Κατηγορία:Ταινίες σε σκηνοθεσία Τζέιμς Κάμερον
Κατηγορία:Ταινίες της Lightstorm Entertainment
Κατηγορία:Ταινίες σε παραγωγή Τζέιμς Κάμερον
Κατηγορία:Ταινίες σε σενάριο Τζέιμς Κάμερον
Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής